கேள்வி: தோகரி கீதம் என்பது என்ன?
பதில்: தோகரி கீதம் (''Tokari geet'') என்பது தோகாரி வாசித்துப் பாடப்படும் அசாமிய மொழி நாட்டுப்புறப் பாடல் ஆகும். முன்பு இது ''தோகரி நாம்'' என்று அழைக்கப்பட்டது. இதைப் பாடும் போது ஒரு தோகரி இசைக்கப்படுவதால் அவ்வாறு அழைக்கப்படுகிறது. தோகாரி என்பது ஒரு வகையான விரல்களால் இசைக்கப்படும் ஒற்றை சரம் கொண்ட கித்தார் இசைக்கருவியாகும். தோகரி கீதத்தின் போது, பொதுவாக மனித வாழ்க்கையை அடிப்படையாகக் கொண்ட தத்துவப் பாடல்கள், இராமாயணம், மகாபாரதம், கடவுள்கள், தெய்வங்களின் கதைகள். மேலும், சங்கரதேவ், மாதவதேவ் கதைகளும் இங்குப் பாடப்படுகின்றன. தோகரியை ''திகானத்துடன்'' சேர்த்து இசைக்கலாம். ஆனால் அதை ''தோகரி கீதம்'' என்று அழைக்க முடியாது.